**Zmluva č. xxxxx**

**o poskytovaní školení z obsluhy motorových vozíkov**

uzatvorená podľa § 269 ods. 2 a nasl. zákona č. 513/1991 Zb. Obchodného zákonníkav znení neskorších predpisov

(ďalej len **„zmluva“**)

**Objednávateľ:**

Obchodné meno: **Železničná spoločnosť Slovensko, a. s.**

Sídlo: Rožňavská 1, 832 72 Bratislava

Štatutárny orgán: predstavenstvo

V zastúpení: Mgr. Peter Helexa – predseda predstavenstva

 Ing. Karol Henzély, MBA – člen predstavenstva

Zapísaný: Obchodný register Mestského súdu Bratislava III.,

 oddiel: Sa, vložka č.: 3497/B

IČO: 35 914 939

IČ DPH: SK2021920076

DIČ: 2021920076

Bankové spojenie: Všeobecná úverová banka, a.s.

Číslo účtu: 2235304454/0200

IBAN: SK25 0200 0000 0022 3530 4454

SWIFT: SUBASKBX

(ďalej len „**objednávateľ**“ alebo „**ZSSK**“)

a

**Poskytovateľ :**

Obchodné meno:

Sídlo:

V zastúpení:

Zapísaný:

IČO:

DIČ DPH:

DIČ:

Bankové spojenie:

Číslo účtu:

IBAN:

SWIFT:

(ďalej len „**poskytovateľ**“)

(ďalej spolu aj „**zmluvné strany**“ alebo jednotlivo „**zmluvná strana**“)

**Čl. 1**

**Predmet zmluvy**

1. Predmetom tejto zmluvy je záväzok poskytovateľa vykonávať pre určených zamestnancov objednávateľa akreditované školenia z obsluhy motorových vozíkov (ďalej aj „**kurzy**“) v rozsahu a spôsobom podľa tejto zmluvy a záväzok objednávateľa zaplatiť za poskytnuté kurzy cenu dohodnutú touto zmluvou.

**Čl. 2**

**Spôsob a miesto plnenia zmluvy**

1. Poskytovateľ sa zaväzuje realizovať pre zamestnancov objednávateľa kurzy špecifikované v Prílohe č. 1 tejto zmluvy za podmienok stanovených v tejto zmluve.
2. Objednávateľ sa zaväzuje predkladať poskytovateľovi jednotlivé požiadavky na vykonanie kurzov v písomnej forme. Za dodržanie písomnej formy sa pokladá doručenie požiadavky na emailovú adresu: ............................ Objednávateľ zašle poskytovateľovi písomnú požiadavku na vykonanie kurzov na nasledujúci mesiac najneskôr do 20. (dvadsiateho) dňa predchádzajúceho mesiaca. Ak pripadne 20. (dvadsiaty) deň na deň pracovného voľna alebo pracovného pokoja, termín sa presúva na najbližší nasledujúci pracovný deň.
3. Objednávateľ v písomnej požiadavke uvedie:
* počet, profesiu a menný zoznam zamestnancov,
* druh požadovaného kurzu,
* kontaktnú osobu objednávateľa zodpovednú za organizáciu kurzov.
1. Poskytovateľ je povinný do 5 (piatich) pracovných dní od doručenia požiadavky objednávateľa písomne potvrdiť objednávateľovi termíny a miesta vykonania požadovaných kurzov, časy začatia kurzov pre počet zamestnancov uvedených v požiadavke.
2. Objednávateľ si vyhradzuje právo upraviť predpokladaný počet zamestnancov uvedený v Prílohe č.1 tejto zmluvy. Pre vylúčenie pochybností, táto zmluva nezakladá povinnosť objednávateľa na predloženie požiadavky na vykonanie kurzov poskytovateľovi.
3. Poskytovateľ sa zaväzuje realizovať kurzy priamo na pracoviskách objednávateľa na základe súhlasu oboch zmluvných strán.
4. Plnenie predmetu zmluvy sa považuje za riadne a včas vykonané, ak poskytovateľ zrealizoval kurz v dohodnutom termíne, rozsahu a kvalite a po jeho úspešnom absolvovaní boli pre zúčastnených zamestnancov objednávateľa vystavené preukazy. V prípade neúspešného absolvovania zúčastnených zamestnancov objednávateľa sa za riadne a včas vykonané plnenie predmetu zmluvy považuje, ak poskytovateľ zrealizoval kurz v dohodnutom termíne a rozsahu.
5. Písomnosti vyplývajúce z tejto zmluvy, ktoré zmluvné strany doručujú emailom, sa považujú za doručené momentom ich odoslania na emailovú adresu druhej zmluvnej strany (dohodnutej v tejto zmluve), pokiaľ nie je doručená automatizovaná notifikácia o nedoručení zásielky; ak bude písomnosť odoslaná v pracovný deň po 14.00 hod. alebo bude zasielaná v dňoch pracovného voľna alebo pokoja, považuje sa za doručenú najbližší nasledujúci pracovný deň po jej odoslaní.

**Čl. 3**

**Práva a povinnosti poskytovateľa**

1. Poskytovateľ je povinný plniť predmet zmluvy vo vlastnom mene, na vlastnú zodpovednosť, na vlastné náklady a s odbornou starostlivosťou.
2. Poskytovateľ sa zaväzuje realizovať kurzy v súlade s príslušnou legislatívou a technickými normami.
3. Poskytovateľ vyhlasuje, že je oprávnený, personálne, technicky a odborne spôsobilý na vykonávanie predmetu tejto zmluvy, v plnom rozsahu disponuje požadovanou kvalifikáciou/certifikátmi v zmysle právnych predpisov a uvedené sa zaväzuje zabezpečiť po celú dobu trvania zmluvy. Poskytovateľ sa zaväzuje, že vykonaním činností podľa tejto zmluvy poverí len osoby, ktoré rovnako majú uvedenú spôsobilosť, požadovanú kvalifikáciu, sú odborne a zdravotne spôsobilé, na svoju činnosť sú zaškolené a sú poučené o zásadách bezpečnosti a ochrany zdravia pri práci v zmysle platných všeobecne záväzných právnych predpisov, vrátane predpisov vzťahujúcich sa na miesto plnenia.
4. Poskytovateľ je povinný bezodkladne oznámiť objednávateľovi každú skutočnosť, ktorá má vplyv na plnenie povinností a uplatňovanie práv zo zmluvy.
5. Poskytovateľ je povinný vyhotoviť a doručiť objednávateľovi do 5 (piatich) pracovných dní po skončení kurzu pre každého účastníka preukaz.
6. Poskytovateľ môže v dôsledku nepredvídaných okolností zrušiť realizáciu potvrdeného kurzu do 13.00 h. piateho dňa pred dňom uskutočnenia kurzu doručením správy na e-mail objednávateľa: suchonova.katarína@slovakrail.sk. V prípade zrušenia kurzu je dodávateľ povinný zabezpečiť realizáciu kurzu v náhradnom termíne tak, aby omeškanie s vykonaním kurzu nepresiahlo 10 (desať) kalendárnych dní. Ak poskytovateľ nesplní oznamovaciu povinnosť podľa prvej vety tohto ustanovenia, cena za takto realizovaný kurz bude o 10 % nižšia ako bola dohodnutá cena podľa tejto zmluvy.

**Čl. 4**

**Práva a povinnosti objednávateľa**

1. Objednávateľ sa zaväzuje zaplatiť poskytovateľovi za vykonanie kurzov cenu vo výške  a za podmienok uvedených v Čl. 5 tejto zmluvy.
2. Objednávateľ sa zaväzuje poskytnúť poskytovateľovi nevyhnutnú súčinnosť pre riadne plnenie tejto zmluvy.
3. Objednávateľ je povinný bezodkladne oznámiť poskytovateľovi každú skutočnosť, ktorá má vplyv na plnenie povinností a uplatňovanie práv zo zmluvy.
4. Objednávateľ môže v dôsledku nepredvídaných okolností zrušiť realizáciu potvrdeného kurzu do 13.00 h. piateho dňa pred dňom uskutočnenia kurzu doručením správy elektronicky na e-mail poskytovateľa: ............................................ V prípade zrušenia kurzu, objednávateľ vyšle svojich zamestnancov na kurz v náhradnom termíne, ktorý stanoví poskytovateľ tak, aby omeškanie s vykonaním kurzu nepresiahlo 10 (desať) kalendárnych dní. Ak objednávateľ nesplní oznamovaciu povinnosť podľa prvej vety tohto ustanovenia, cena za takto realizovaný kurz bude o 10% vyššia ako bola dohodnutá cena podľa tejto zmluvy.

**Čl. 5**

**Cenové a platobné podmienky**

1. Cena za realizované kurzy podľa tejto zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a považuje sa za cenu bez DPH.
2. Objednávateľ sa zaväzuje za zrealizované kurzy zaplatiť poskytovateľovi cenu dohodnutú touto zmluvou, a to nasledovne:
* vo výške ....€ bez DPH za základné školenie a zamestnanca,
* cenu ....€ bez DPH za opakované školenie a zamestnanca
* a cenu-....€ bez DPH za aktualizačnú odbornú prípravu a zamestnanca.
1. V cene sú zahrnuté všetky a akékoľvek náklady poskytovateľa vyplývajúce zo zmluvy alebo súvisiace s plnením podľa tejto zmluvy.
2. K cene za predmet zmluvy bude fakturovaná DPH v zmysle platných právnych predpisov.
3. Poskytovateľ vyhotovuje súhrnnú faktúru – daňový doklad za zrealizované kurzy vždy do troch dní po skončení kalendárneho mesiaca v súlade s platnou daňovou legislatívou. K faktúre poskytovateľ pripojí ako podklad pre fakturáciu kópie prezenčných listín o účasti zamestnancov na zrealizovaných kurzoch s uvedením dátumu a miesta konania kurzu, meno a priezvisko lektora, odtlačok pečiatky a podpis poskytovateľa.
4. Splatnosť faktúry je 30 kalendárnych dní odo dňa jej vystavenia objednávateľovi. Poskytovateľ zašle vystavenú faktúru do 10. kalendárneho dňa nasledujúceho mesiaca elektronickou formou a to v súlade s uzatvorenou dohodou o elektronickom zasielaní faktúr medzi oboma stranami.

Objednávateľ požaduje uviesť vo faktúre údaje: číslo zmluvy objednávateľa .......................................................... a údaj ......................... pre zúčtovanie faktúry objednávateľom.

1. Dňom úhrady sa rozumie deň odpísania finančných prostriedkov z účtu objednávateľa.
2. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti faktúry považovať najbližší nasledujúci pracovný deň.
3. V prípade, že faktúra nebude vystavená v súlade s platnou účtovnou a daňovou legislatívou SR, nebude vystavená v zmysle uzavretej zmluvy alebo bude obsahovať nesprávne alebo neúplné údaje, objednávateľ je oprávnený vrátiť ju do 3 (troch) dní odo dňa doručenia poskytovateľovi na prepracovanie, či nastáva zastavenie plynutia lehoty splatnosti. Nová lehota splatnosti začína plynúť až dňom vystavenia novej, resp. opravenej faktúry poskytovateľom. To neplatí, ak sa preukáže, že faktúra bola objednávateľom vrátená neoprávnene.
4. Za oneskorenú úhradu faktúry môže poskytovateľ požadovať od objednávateľa zaplatenie úrokov z omeškania z dlžnej sumy v zmysle platných ustanovení zákona č. 513/1991 Zb. Obchodného zákonníka v znení neskorších predpisov.
5. Poskytovateľ sa zaväzuje vysporiadať svoj záväzok na DPH z faktúry voči správcovi dane v zákonom stanovenej lehote. V prípade nesplnenia tejto povinnosti voči správcovi dane a následného núteného ručenia objednávateľom za túto DPH, sa poskytovateľ zaväzuje z titulu náhrady škody uhradiť objednávateľovi túto DPH v plnej výške do desiatich kalendárnych dní od doručenia jej vyúčtovania poskytovateľovi. Podkladom k vyúčtovaniu je fotokópia rozhodnutia správcu dane a doklad o jej úhrade. Objednávateľ zároveň môže účtovať poskytovateľovi zmluvnú pokutu vo výške 0,03% zo sumy uhradenej objednávateľom za poskytovateľa za každý deň omeškania poskytovateľa s povinnosťou voči správcovi dane podľa prvej vety, ak toto plnenie uhradil za poskytovateľa objednávateľ, pričom poskytovateľ sa na účely tejto vety dostane do omeškania dňom nasledujúcom po dni, kedy objednávateľ uhradil správcovi dane poskytovateľa toto predmetné plnenie za poskytovateľa až do dňa jeho zaplatenia (t.j. pripísania na účet) objednávateľovi. Pre vylúčenie pochybností, zaplatenie zmluvnej pokuty neobmedzuje právo objednávateľa domáhať sa náhrady škody spôsobenej porušením povinností zabezpečených zmluvnou pokutou a to v celom rozsahu vzniknutej škody (i nad rámec výšky zmluvnej pokuty).
6. Zmluvné strany sa dohodli, že postúpenie a založenie vzniknutých pohľadávok a záväzkov vyplývajúcich z tejto zmluvy je možné s predchádzajúcim písomným súhlasom druhej zmluvnej strany.
7. Poskytovateľ nie je oprávnený požadovať od zamestnancov objednávateľa za poskytnutie objednanej služby a úkony s tým súvisiace úhradu v hotovosti.
8. V prípade, ak bude poskytovateľ v omeškaní so splnením ktorejkoľvek povinnosti vyplývajúcej z tejto zmluvy a k jej náprave nedôjde ani v dodatočnej lehote poskytnutej objednávateľom, objednávateľ si je oprávnený uplatňovať voči poskytovateľovi zmluvnú pokutu vo výške 30,- € za každý aj začatý deň omeškania s jej splnením.
9. Zmluvné pokuty dohodnuté v tejto zmluve nevylučujú nárok objednávateľa na náhradu škody, nárok na náhradu škody vzniká popri zmluvnej pokute, a to i vtedy, ak prevyšuje výšku zmluvnej pokuty.

**Čl. 6**

**Zánik zmluvného vzťahu**

1. Zmluvu je možné ukončiť:
2. uplynutím doby, na ktorú je zmluva uzavretá,
3. vyčerpaním finančného limitu, ktorý je stanovený v čl. 8 bode 1 tejto zmluvy,
4. písomnou dohodou zmluvných strán, a to dňom uvedenom v tejto dohode,
5. písomnou výpoveďou objednávateľa aj bez uvedenia dôvodu, alebo
6. písomným odstúpením od zmluvy jednou zo zmluvných strán. a to v prípadoch upravených touto zmluvou alebo v prípadoch upravených zákonom.
7. V prípade ukončenia zmluvy písomnou výpoveďou je výpovedná lehota tri (3) mesiace a začne plynúť prvým dňom kalendárneho mesiaca nasledujúceho po mesiaci, v ktorom bola preukázateľne doručená písomná výpoveď poskytovateľovi.
8. Ktorákoľvek zo zmluvných strán je oprávnená odstúpiť od tejto zmluvy v prípade jej podstatného porušenia druhou zmluvnou stranou. Odstúpenie od zmluvy musí byť vykonané v písomnej forme a musia v ňom byť uvedené dôvody odstúpenia. Za podstatné porušenie tejto zmluvy sa považuje porušenie plnenia akýchkoľvek záväzkov uvedených v čl. 2, čl. 3 a čl. 4 tejto zmluvy, ak toto porušenie nebude odstránené ani po uplynutí dodatočnej primeranej lehoty poskytnutej druhou zmluvnou stranou. Právne účinky odstúpenia od zmluvy nastávajú doručením písomného oznámenia o odstúpení druhej zmluvnej strane.
9. Poskytovateľ je povinný bezodkladne informovať objednávateľa o strate akreditácie na realizáciu kurzov. Poskytovateľ berie na vedomie a bezvýhradne súhlasí s tým, že strata akreditácie na realizáciu kurzov je pre objednávateľa dôvodom na odstúpenie od tejto zmluvy z dôvodu podstatného porušenia zmluvy (nezabezpečenia odbornej či inej spôsobilosti poskytovateľa vykonávať plnenia po celú dobu trvania zmluvy).
10. Objednávateľ má právo okamžite odstúpiť od zmluvy, ak nastane ktorákoľvek z nasledovných okolností:
11. poskytovateľ bol uvedený ako daňový dlžník v Zozname daňových dlžníkov zverejňovanom Finančnou správou Slovenskej republiky alebo v inom zozname, ktoré (takéto zverejnenie) zakladá možnosť daňového úradu Slovenskej republiky požadovať od objednávateľa ručenie za daň z pridanej hodnoty podľa ustanovení zákona o DPH,
12. bude voči poskytovateľovi začaté konkurzné konanie v zmysle ustanovení §23 ods. 1 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov
13. poskytovateľ vstúpi do likvidácie v zmysle ustanovení §72 ods. 2 zákona č. 513/1991 Zb. Obchodného zákonníka v znení neskorších predpisov,
14. poskytovateľ stratí oprávnenie a spôsobilosť na prevádzkovanie podnikateľskej činnosti týkajúcej sa vykonávania predmetu zmluvy.

Poskytovateľ je povinný bezodkladne informovať objednávateľa, že nastali skutočnosti uvedené v tomto bode. Odstúpenie podľa tohto bodu zmluvy je bez ďalšieho účinné momentom, kedy nastala okolnosť, ktorá zakladá právo objednávateľa na okamžité odstúpenie od zmluvy podľa tohto bodu, bez ohľadu na to, či si zhotoviteľ splnil oznamovaciu povinnosť podľa predchádzajúcej vety alebo nie.

**Čl. 7**

**Subdodávatelia a register partnerov verejného sektora**

* 1. **Informačné povinnosti vo vzťahu k subdodávateľom**
		1. Na poskytovanie niektorých plnení, ktoré tvoria súčasť poskytovaných plnení pre objednávateľa, má poskytovateľ, za podmienok dohodnutých v tejto zmluve právo uzatvárať subdodávateľské zmluvy.
		2. Poskytovateľ uvádza zoznam všetkých známych subdodávateľov podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)vPrílohe č. 2 tejto zmluvy, ktorá tvorí jej nedeliteľnú súčasť. Údaje o subdodávateľoch sú uvedené v rozsahu:
1. podiel zákazky, ktorý má v úmysle zadať subdodávateľom a predmety subdodávok,
2. identifikačné údaje o všetkých známych subdodávateľoch v rozsahu: obchodné meno alebo názov, adresa sídla alebo miesta podnikania, IČO ak bolo pridelené, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia.
	* 1. Objednávateľ týmto v zmysle ust. § 41 ods. 4 zákona o verejnom obstarávaní určuje pravidlá pre zmenu subdodávateľov počas plnenia tejto zmluvy nasledovne:
3. poskytovateľ je oprávnený zmeniť a/alebo doplniť subdodávateľa počas trvania zmluvy,
4. v prípade doplnenia a/alebo zmeny niektorého zo subdodávateľov je poskytovateľ povinný oznámiť objednávateľovi najneskôr v deň, ktorý predchádza dňu, v ktorom subdodávateľ začne plniť predmet zmluvy, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 1. 2 tejto zmluvy. Poskytovateľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Pre vylúčenie akýchkoľvek pochybností,  takéto doplnenie a/alebo zmena niektorého zo subdodávateľov nevyžaduje uzatvorenie dodatku k zmluve,
5. poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe zmluvy realizoval sám. Poskytovateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke,
6. poskytovateľ je povinný každú zmluvu o subdodávke uzatvoriť v písomnej forme,
7. poskytovateľ zodpovedá za odbornú starostlivosť pri výbere subdodávateľa, ako aj výsledok vykonaného na základe zmluvy o subdodávke.
	* 1. Porušenie povinností poskytovateľa podľa bodov 1.2. a 1.3. predstavuje nepodstatné porušenie tejto zmluvy.
	1. **Register partnerov verejného sektora a identifikácia konečného užívateľa výhod**
8. Poskytovateľ je partnerom verejného sektora a aj bude počas celej doby platnosti a účinnosti zmluvy a je ako taký zapísaný v registri (ďalej len „**register**“) v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri partnerov** **verejného sektora**“).
9. Povinnosť byť zapísaný v registri podľa zákona o registri partnerov verejného sektora sa vzťahuje aj na subdodávateľov poskytovateľa po celú dobu trvania zmluvy. Poskytovateľ vyhlasuje, že v čase uzavretia tejto zmluvy sú jeho subdodávatelia, ktorí sú mu v čase uzavretia zmluvy známi a majú im byť jednorazovo poskytnuté finančné prostriedky prevyšujúce sumu 100 000,- € bez DPH, ak sa táto (DPH) uplatňuje alebo v úhrne prevyšujú sumu 250.000 EUR bez DPH, ak sa táto (DPH) uplatňuje, ak ide o poskytnutie viacerých čiastkových alebo opakujúcich sa plnení zo zmluvy, zapísaní v registri.
10. Porušenie povinnosti poskytovateľa podľa bodov 2.1. a 2.2. tohto článku predstavuje podstatné porušenie tejto zmluvy.
11. V prípade porušenia povinnosti zo strany poskytovateľa alebo jeho subdodávateľov podľa bodov 1.2,.  1.3., 2.1. a 2.2. tohto článku a z toho vyplývajúcej sankcie uloženej zo strany orgánu štátnej správy a/alebo akéhokoľvek iného subjektu, vyplývajúcej z porušenia povinnosti poskytovateľa a jeho subdodávateľa, uhradenú objednávateľom, zaväzuje sa poskytovateľ uhradiť objednávateľovi túto sankciu v plnej výške najneskôr do 3 (troch) dní odo dňa obdržania písomnej výzvy od objednávateľa. O skutočnosti, že sa takéto konanie začalo, objednávateľ bude informovať poskytovateľa, aby mal možnosť sa ku konaniu vyjadriť.
12. Oprávnená osoba v zmysle zákona o registri partnerov verejného sektora je povinná identifikovať konečného užívateľa výhod pri prvom zápise do registra a následne overovať identifikáciu konečného užívateľa výhod za podmienok uvedených v § 11 zákona o registri partnerov verejného sektora.

**Čl. 8**

 **Záverečné ustanovenia**

1. Zmluva sa uzatvára na **dobu určitú t.j. na dobu 3 rokov odo dňa nadobudnutia účinnosti zmluvy**, alebo **do vyčerpania finančného limitu .........................,- EUR bez DPH** (slovom: EUR) podľa toho, ktorá z uvedených skutočností nastane skôr.
2. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády v zmysle zákona č. 40/1964 Zb. Občiansky zákonník v znení neskorších predpisov a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Zmluvné strany berú na vedomie, že zmluva bude zverejnená v celom rozsahu v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v Centrálnom registri zmlúv Úradu vlády SR.
4. Zmluvné strany sa zaväzujú, že obchodné a technické informácie uvedené vo vzájomnej písomnej alebo e-mailovej korešpondencii nesprístupnia tretím osobám a tieto informácie nepoužijú na iné účely, ako na plnenie záväzkov vyplývajúcich z tejto zmluvy. Táto povinnosť sa nevzťahuje na obchodné a technické informácie bežne dostupné tretím osobám okrem skutočností, na ktoré sa vzťahuje zákon č. 211/2000 Z. z. o slobodnom prístupe k informáciám a o zmene a doplnení niektorých zákonov.
5. Zmluvu je možné meniť a dopĺňať iba na základe vzostupne očíslovaných písomných dodatkov odsúhlasených zmluvnými stranami a podpísanými oprávnenými osobami zmluvných strán, pričom takto uzatvorené dodatky budú tvoriť neoddeliteľnú súčasť tejto zmluvy. Spôsob uskutočnenia zmien a doplnkov sa netýka zmeny adresy pre fakturáciu a kontaktnej osoby vrátane čísla telefónu, faxu a e-mailovej adresy, pri ktorých je dostačujúce písomné oznámenie zmeny. Zmena bankových údajov je možná iba na základe písomného oznámenia zmluvných strán, pričom takéto oznámenie musí byť podpísané oprávnenými osobami tej zmluvnej strany, ktorá zmenu bankových údajov oznamuje druhej zmluvnej strane.
6. Stanovenie finančného limitu zmluvy neoprávňuje poskytovateľa domáhať sa vyčerpania finančného limitu a poskytovateľ nemá nárok na náhradu škody, ušlý zisk ani na akúkoľvek inú sankciu či finančnú kompenzáciu pri jeho nevyčerpaní. Rovnako stanovenie predpokladaného množstva/rozsahu plnení dohodnutých touto zmluvou neoprávňuje poskytovateľa domáhať sa vyčerpania tohto množstva/rozsahu a poskytovateľ nemá nárok na náhradu škody, ušlý zisk ani na akúkoľvek inú sankciu či finančnú kompenzáciu pri jeho nevyčerpaní.
7. Táto zmluva sa riadi právnym poriadkom Slovenskej republiky. V prípade, ak sa niektoré ustanovenie zmluvy stane neplatným, neúčinným alebo nevykonateľným, predmetnou neplatnosťou, neúčinnosťou alebo nevykonateľnosťou, nie je dotknutý ostatný obsah zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
8. Spory vzniknuté z tejto zmluvy alebo s ňou súvisiace sa zmluvné strany zaväzujú riešiť najprv vzájomným rokovaním, až následne cestou príslušného súdu SR v zmysle platných právnych predpisov SR. Na rozhodovanie všetkých sporov, ktoré vzniknú z tejto zmluvy vrátane sporov o jej platnosť, výklad a zrušenie, je príslušný vecne a miestne príslušný súd SR podľa zákona č.160/2015 Civilného sporového poriadku.
9. Zmluva je vyhotovená v **5 (piatich)** rovnopisoch, z toho 2 (dva) rovnopisy dostane poskytovateľ a 3 (tri) rovnopisy dostane objednávateľ.
10. Zmluvné strany sa dohodli, že písomnosti podľa tejto zmluvy doručované poštou sa pokladajú za doručené i keď:
* zmluvná strana odmietne prevziať poštovú zásielku, a to dňom odmietnutia prevzatia zmluvnou stranou,
* poštová zásielka sa vráti ako nedoručiteľná alebo neprevzatá v odbernej lehote, a to dňom vrátenia odosielateľovi, a to i v prípade, že sa o nej adresát nedozvie.

Písomnosti doručované poštou budú zmluvné strany zasielať na adresu sídla druhej zmluvnej strany uvedenú v záhlaví tejto zmluvy, pokiaľ príslušná zmluvná strana neoznámi novú adresu doručovania zmluvnej strane. V prípade nesúladu adresy sídla druhej zmluvnej strany uvedenej v záhlaví tejto zmluvy, resp. adresy oznámenej zmluvnou stranou, s adresou uvedenou v aktuálnom výpise z obchodného registra, resp. v inom zákonom určenom registri, budú písomnosti účinne doručované spôsobom podľa tohto bodu i v prípade, ak budú doručované len na adresu sídla zmluvnej strany vyplývajúcej z uvedeného zákonného registra.

1. Zmluvné strany vyhlasujú, že v súlade s  nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov prijali primerané technické a organizačné opatrenia na zabezpečenie spracúvania osobných údajov len na konkrétny účel, s dôsledným uplatnením zásady minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov.
2. Informácia o ochrane osobných údajov v Železničnej spoločnosti Slovensko, a.s. (ZSSK) určená zmluvným partnerom spoločnosti, ich zamestnancom a zástupcom je dostupná
na webovej adrese: <https://www.zssk.sk/ochrana-osobnych-udajov/>, o čom zmluvný partner ZSSK je povinný informovať dotknuté osoby.
3. Železničná spoločnosť Slovensko, a.s. netoleruje akúkoľvek formu korupcie a zaväzuje sa konať v súlade so schváleným Protikorupčným programom: <https://www.zssk.sk/protikorupcny-program/>. Zmluvná strana sa zaväzuje sa s Protikorupčným programom oboznámiť a postupovať v súlade s ním.
4. Neoddeliteľnou súčasťou zmluvy sú jej nasledovné prílohy:
* Príloha č.1 - Zoznam kurzov (miesta kurzov, druhy kurzov a predpokladaný počet účastníkov),
* Príloha č.2 – Zoznam subdodávateľov.
1. Zmluvné strany prehlasujú, že si zmluvu riadne prečítali, bola uzavretá po vzájomnom rokovaní na základe slobodnej vôle, nie v tiesni a za nevýhodných podmienok, oboznámili sa s jej obsahom a na znak súhlasu ju podpisujú.

V Bratislave, dňa: ................................. V ........................................ dňa: .....................................

Za objednávateľa: Za poskytovateľa:

.............................................................................. ...........................................................................

 Mgr. Peter Helexa

 predseda predstavenstva

Železničná spoločnosť Slovensko, a.s.

...............................................................................

 Ing. Karol Henzély, MBA

 člen predstavenstva

Železničná spoločnosť Slovensko, a.s

**Príloha č.1 k Zmluve č. xxxx o poskytovaní školení z obsluhy motorových vozíkov**

Zoznam kurzov (miesta kurzov, druhy kurzov a predpokladaný počet účastníkov)



**Príloha č.2 k Zmluve č. xxxx o poskytovaní školení z obsluhy motorových vozíkov**

Zoznam subdodávateľov

Obchodné meno:

Sídlo:

IČO:

V zastúpení:

Zapísaný:

Dolu podpísaná osoba oprávnená konať za poskytovateľa týmto čestne vyhlasujem, že na realizácii predmetu zákazky podľa uzatvorenej Zmluvy č. xxxx o poskytovaní školení z obsluhy motorových vozíkovsa nebudú podieľať subdodávatelia a celý predmet uskutočníme vlastnými kapacitami.

V .................................... dňa ...................

 .............................................................................

meno, priezvisko a podpis